open-index/open-wikipedia-markdown huggingface dataset:
Ärinime valiku kriteeriumid

* Ärinimi ei või olla eksitav ettevõtja õigusliku vormi, tegevusala     ega tegevuse ulatuse osas.
* Ärinimi ei või olla vastuolus heade kommetega.
* Ärinimes ei tohi kasutada Eestis kaubamärgina kaitstavat sõnalist,     tähelist või numbrilist tähist või nende kombinatsiooni ilma kaubamärgi     omaniku notariaalselt kinnitatud nõusolekuta, välja arvatud juhul, kui     ettevõtja tegutseb tegevusaladel, mille suhtes kaubamärk ei ole kaitstud.
* Ärinimes ei või kasutada riigi või kohaliku omavalitsuse organite ja     asutuste nimetusi.
* Ärinimi peab olema kirjutatud eesti-ladina tähestikus.
Bruunialehine kevadik

**Bruunialehine kevadik** (*Draba bruniifolia*) on ristõieliste sugukonda kuuluv taimeliik.

## Välislingid
*
Joaquín Piquerez

**Joaquín Piquerez Moreira** (sündinud 24. augustil 1998 Montevideos) on Uruguay jalgpallur, kes mängib keskkaitsja või poolkaitsjana Brasiilia kõrgliigaklubis Palmeiras ja Uruguay jalgpallikoondises.

Ta alustas klubikarjääri Uruguay klubis Defensor Sporting, mille meeskonnas debüteeris ta Uruguay kõrgliigas 2017. aasta märtsis. 2019. aasta teises pooles mängis ta Uruguay kõrgliigaklubis Montevideo River Plate ja seejärel 2020–2021 Peñarolis. Uruguay meistriks tuli Piquerez korra Defensoriga ja korra Peñaroliga.

2021. aasta juulis sõlmis ta kuni 2025. aasta detsembrini kehtiva lepingu Palmeirasega. 2021. aastal võitis ta Palmeirasega Copa Libertadorese. Aastatel 2022 ja 2023 on ta tulnud Palmeirasega Brasiilia meistriks. 2022. aastal valiti Piquerez Brasiilia liigahooaja sümboolsesse koosseisu.

Uruguay jalgpallikoondises tegi Piquerez debüüdi 3. septembril 2021 MM-i valikmängus Peruu vastu.

## Saavutused
;Defensor
*Uruguay Primera División: 2017 Apertura
;Peñarol
*Uruguay Primera División: 2021 Campeonato Uruguayo
;Palmeiras
*Copa Libertadores: 2021
*Campeonato Brasileiro Série A: 2022, 2023
*Recopa Sudamericana: 2022
*Campeonato Paulista: 2022, 2023, 2024
*Supercopa do Brasil: 2023
*Klubide maailmameistrivõistlused: Teine koht 2021

## Viited
Kauppinen

**Kauppinen** on küla Rootsis Lapimaa maakonnas  Norrbotteni läänis Kiruna vallas Jukkasjärvi ringkonnas (Jukkasjärvi kihelkonnas) Tornedalenis Kirunast umbes 10 km idas. Geograafilised koordinaadid on 67°50′46″ N, 20°29′18″ E.

Mitteformaalselt arvatakse Kauppinen Kiruna juurde. Küla lähedal ida pool on Laxforsen.

Väikepaikkonna pindala oli 2015. aastal 0,2 km² ja elanike arv 51.  

## Loodus
Kõrgus merepinnast on 390 m. 

Külast voolab põhja pool mööda Luossajoki oja. 

## Rahvastik
Aastatel 1995–2020 oli Kauppinen SCB arvestuse järgi väikepaikkond. 2020. aastal oli elanikke alla 50, mistõttu asula kaotas selle staatuse. 

Elanike arvu dünaamika:
*1990: 60 (26 km²; elanike arv 31.12.1990 alal, mis 1995. aastal moodustas väikepaikkonna) 	
*1995: 64 (26 km²)	
*2000: 54 (26 km²) 	
*2005: 66 (26 km²) 	
*2010: 69 (26 km²) 
*2015: 51 (20 km²)
 
## Taristu
Külast läheb mööda maantee E 10. Kauppineni juures ristub see Jukkasjärvisse viiva teega. Rootsi teedevõrguga ühendab Kauppineni veel läänitee BD 875.
Pahtajoki (Kiruna)

**Pahtajoki** on jõgi Rootsis Lapimaa maakonnas Norrbotteni läänis  Kiruna vallas. Geograafilised koordinaadid on 	67° 50′ N, 20° 22′ E.

See saab alguse kohalikelt sooaladelt, voolab kagu suunas, möödub ida poolt Kiruna lennujaamast ja suubub vasakult Luossajokisse.
Pahtajoki

**Pahtajoki** on nelja Rootsi jõe nimi:
***[[Pahtajoki (Kiruna)|Pahtajoki]]** Kiruna vallas Kiruna lähedal, suubub Luossajokisse
***[[Pahtajoki (Muodosjoki lisajõgi)|Pahtajoki]]** Pajala vallas, suubub Muodosjokisse 
***[[Pahtajoki (Pajala)|Pahtajoki]]** Pajala vallas
***[[Pahtajoki (Rautas)|Pahtajoki]]** Kiruna vallas Kiruna lähedal, suubub Rautase jõkke
Hüatsint

**Hüatsint** (*Hyacinthus*) on asparilaadsete seltsi arvatud perekond.

## Liike
* *Hyacinthus orientalis* – idahüatsint

## Välislingid
*
Zwettl

**Zwettl** on linn (*Stadtgemeinde*) Austrias Alam-Austria liidumaal, Zwettli ringkonna keskus. Seda tuntakse peamiselt Zwettli kloostri asukohana.

Zwettl asub Waldvierteli keskosas Kampi ja Zwettli jõe ühinemiskohas Kamptali ülemises osas. Viini ja Wolfsbergi järel on see pindala suuruselt kolmas omavalitsus Austrias.

## Ajalugu

Nimi pärineb slaavi sõnast *svetla*, mis tähendab lagendikku. Kuigi etümoloogia viitab varasele slaavi rahvastikule, pole arheoloogilisi tõendeid veel leitud. Zwettli asutasid Kuenringi rüütlid ja seda on esmamainitud kloostri ülestähendustes 1139. aasta oktoobris. Linnaõigus anti sellele 28. detsembril 1200. Tänapäeval asub Zwettlis asuvas tsistertslaste kloostris ainus allesjäänud käsikiri algaja müstiku Agnes Blannbekini elust.

## Inimesi

* (Johann) Michael von Puchberg (1741–1822), Mozarti promootor ja kinnisvarahaldur, kaupmees, filantroop
* Georg Ritter von Schönerer, (1842–1921)
* Hugo Jury, (1887–1945), arst ja natsionaalsotsialistlik poliitik
* Benno Mengele (1898–1971), elektriinsener
* Walter Nowotny, (1920–1944), Luftwaffe ohvitser
* Peter Härtling, (* 1933), kirjanik ja luuletaja
* Josef Haslinger (* 1955), kirjanik
* Christoph Jank (* 1973), jalgpallur
* Florian Metz, (* 1985), jalgpallur
* Andreas Haider-Maurer (* 1987), tennisist
* Andreas Onea (* 1992), paraolümpiamängudel võistelnud ujuja

## Viited
Prints Frederick, Yorki ja Albany hertsog

**Prints Frederick Augustus, Yorki ja Albany hertsog** (16. august 1763 – 5. jaanuar 1827) oli briti sõjaväelane, Ühendkuningriigi kuninga George III ja tema abikaasa Charlotte von Mecklenburg-Strelitzi teine poeg.

Aastatel 1764–1803 oli ta Saksa-Rooma keisririigi Osnabrücki piiskopkonna vürstpiiskop.

Alates isa surmast 1820. aastal kuni Fredericku enda surmani 1827. aastal oli ta eeldatav troonipärija Suurbritannia ja Iirimaa Ühendkuningriigi ning Hannoveri kuningriigi troonile oma vanema venna, valitseva kuninga George IV järel.

Sõjaväelase ja väejuhina osales ta Esimese koalitsiooni sõjas Prantsusmaa vastu. 18. veebruaril 1795 andis George III talle välimarssali auaste ning määras ta sama aasta 3. aprillil Briti armee ülemjuhatajaks. 1809. aasta 25. märtsil astus ta ametist tagasi, sest süüdistused, et Fredericku armuke Mary Anne Clarke müüs mehe egiidi all armees ametikõrgendusi, põhjustasid ühiskondliku skandaali.

Frederick on maetud Windsori lossi St. George'i kabelisse.

## Viited

## Lisalugemist
* Burne, Alfred (1949). *The Noble Duke of York: The Military Life of Frederick Duke of York and Albany*. Staples Press, London.
David Gilbert

**David Gilbert** (sündinud 12. juunil 1981 Derbys) on Inglise elukutseline snuukrimängija. Oma esimese reitinguturniiri Championship League'i võitis ta alles 2021. aastal. 

2020. ja 2021. aastal jõudis ta poolfinaali Mastersil. 2019. ja 2024. aasta maailmameistrivõistlustel jõudis David poolfinaali. 

## Viited

## Välislingid

* David Gilbert *World Snooker Tour*
* David Gilbert *Snooker.org*
* David Gilbert *SnookerInfo*
Maximilian Krah

**Maximilian Eugen Krah** (sündinud 28. jaanuaril 1977 Räckelwitzis) on Saksa poliitik (parteitu, AfD kuni 2024. aastani) ja jurist. Ta on AfD föderaalse täitevnõukogu liige ja Euroopa Parlamendi liige aastast 2019.

Ta sündis Räckelwitzis Bautzeni kreisis Saksimaal inseneri ja erikooliõpetaja kolmest lapsest noorimana, kuid kasvas üles Dresdenis. Tema isa Peter Krah on CDU liige ja temast sai pärast kommunismi langemist 1990. aastal taasloodud Saksimaa siseministeeriumi konsultant. Ta lõpetas aastal 1995 Dresdenis gümnaasiumi. Pärast ajateenistust õppis ta aastast 1996 Dresdeni Tehnikaülikoolis õigusteadust. Ta sooritas kaks riigiõiguse eksamit aastatel 2002 ja 2004. Ta omandas doktorikraadi Dresdeni Tehnikaülikoolis aastal 2011 võrdleva juriidilise väitekirjaga ettevõtete omandamiste kohta kui Doctor iuris. Aastatel 2010–2012 omandas ta magistriõppe MBA kraadi, mida toetasid ühiselt London Business School ja Columbia Business School (New York).

Krah kandideeris 2022. aasta Dresdeni ülemlinnapea valimistel AfD kandidaadina. Esimeses voorus 12. juunil tuli ta 14.2% häältega neljandaks ametisoleva linnapea Dirk Hilberti (FDP-CDU) 32.5%, Eva Jähningeni (Rohelised) 18.9% ja Albrecht Pallase (SPD) 15.2% järel. Teises voorus 10. juulil tuli ta 12.2% häältega kolmandaks Hilberti (45.3%) ja Jähningeni (38.3%) järel.

Juulis 2023 nimetas AfD Krahi oma esinumbriks 2024. aasta Euroopa Parlamendi valimistel. Ta on võtnud tugeva Venemaad ja Hiinat toetava hoiaku ja on nimetanud Euroopa Liitu USA vasalliks. Mais 2024 Itaalia ajalehele La Repubblica antud intervjuus ütles ta, et "mitte kõik Waffen-SSi liikmed ei olnud kurjategijad". Krah valiti Euroopa Parlamenti tagasi, kuid arvati AfD ridadest välja ja istub parlamendis parteituna.

Krah elab Dresdenis, on roomakatoliiklane ja lesk. Abielu tulemusel sündis neli last. Krahil on ka veel neli last kahest teisest suhtest.
Rain (film)

**"Rain"** on 2020. aasta septembris esilinastunud Eesti mängufilm. 

## Filmist
Režissöör Janno Jürgensi debüütfilm on südamlik lugu vennaarmastusest, eneseotsingutest, armumisest ja selle purunemisest, suureks kasvamisest, meestevahelistest suhetest ja rääkimata jätmistest, mis kõik võtab kokku selle, mida tähendab inimeseks olemine.  

Vaatamata pealkirjale on "Rain" suures osas 12-aastase Atsi lugu. Poiss elab range isa ja alalhoidliku emaga väikeses mereäärses linnas ning teeb kõiki neid asju, mida 12-aastased ikka teevad: avastab maailma, sõpru, ka esimest armastust. Murdepunkti toob hetk, mil koju naaseb vanem vend, nimitegelane Rain, keda jälitavad minevikust pärit pinged vanematega ja sihitus tuleviku suhtes.

Film on autobiograafiliste sugemetega režissööri lapsepõlvest. Võtete tegemiseks ehitati filmistuudiosse korter, mille ruumiplaneering oli samane autori omaaegse koduga Haapsalus. 

## Osatäitjad
* Ats – Marcus Borkmann
* Rain – Indrek Ojari
* Kalju – Rein Oja
* Marju – Laine Mägi
* Aleksandra – Magdalena Poplawska
* Musa-Mart – Meelis Rämmeld
* Uuno – Ivo Uukkivi
* Tom – Andres Roosimaa
* Merlin – Meelo Eliisabet Kriisa
* Dmitri – Aleksei Beljajev

## Festivalid, osalemine, auhinnad
* Preemia, Eesti Kultuurkapitali audiovisuaalse kunsti sihtkapitali aastapreemia 2021; Janno Jürgens – parim debüütfilm; Indrek Ojari – parima meesnäitleja; Mihhail Panfilov – parima filmihelilooja preemia 
* Auhind, EFTA – Eesti filmi- ja teleauhinnad 2021; Parim kostüümikunstnik - Liis Plato 
* Nominatsioon, EFTA – Eesti filmi- ja teleauhinnad 2021; Parim mängufilm, parim režissöör, parim helilooja 
* Auhind, Baltic Debuts Film Festival (Svetlogorsk, Venemaa) 2021; Rahvusvaheline võistlusprogramm - žürii eridiplom 
* Auhind, Filmfestival Kitzbühel (Austria) 2021; Žürii eriauhind
* Nominatsioon, Filmfestival Kitzbühel (Austria) 2021; Parim mängufilm
* Nominatsioon, Neitsi Maali - Eesti Filmiajakirjanike Ühingu aasta filmi auhind 2020 
* Osalemine, PÖFF - Pimedate Ööde filmifestival (Tallinn) 2020; Balti filmi võistlusprogramm
* Nominatsioon, KINOSHOCK - Open Film Festival for states of the CIS and Estonia, Latvia and Lithuania (Anapa, Venemaa) 2021; Parim mängufilm
* Osalemine, CINEAST - Central and Eastern European Film Festival (Luksemburg) 2021; Programm: Cinéscope
* Nominatsioon, IFFI - International Film Festival of India (Goa, India) 2021; Parim debüütfilm
* Osalemine, European Union Film Festival - India (New Delhi, India) 2022

## Viited


## Välislingid
*"Rain". Videoklipp.
*"Rain". IMDb.
*Maria Ulfsak-Šeripova. Kodumaine film toob vaatajani eesti mehe vaeva. Eesti Ekspress, 16. september 2020.
*Tauno Vahter. Kilu ja tähendusrikka vaikimise ohud. Sirp, 18. september 2020.
*Andrei Liimets. Vennaarm ei roosteta. /kultuur.postimees.ee, 21. september 2020.
Allentsteig

**Allentsteig** on linn (*Stadtgemeinde*) Austrias Alam-Austria liidumaal Zwettli ringkonnas.

Allentsteigi lähedal asub Saksamaa Teise maailmasõja kalmistu peaaegu 3900 hauaga. Peamiselt Saksa sõdurid, kes hukkusid Teise maailmasõja viimastes lahingutes - püüdes takistada Venemaa edasitungi Austriasse ja Saksamaale. Kalmistu asub Austria sõjaväe väljaõppeasutuse kõrval.

## Viited
Bad Traunstein

**Bad Traunstein** (varem **Traunstein**) on vald (*Marktgemeinde*) Austrias Alam-Austria liidumaal Zwettli ringkonnas.

2010. aastal sai amatlikuks nimeks *Bad Traunstein*, viidates kohalikule spaakompleksile, mis oli avatud mõni aasta varem.

## Viited
Kiruna valla vapp

**Kiruna valla vapp** on Rootsi Kiruna valla vallavapp. Varem oli see Kiruna linna vapp. 

Kui Kiruna oli munitsipaalasula, siis Kirunal ega  Jukkasjärvi maavallal vappi ei olnud. Enne munitsipaalasula ja maavalla ümberkorraldamist arutati vapiküsimust. Linna soomekeelne nimi *Kiiruna* ja põhjasaamikeelne nimi *Giron* tähendavad lumepüüd, sellepärast sooviti vapile seda lindu (kõnelev vapp). Samuti sooviti asula tekkele aluse pannud rauamaagikaevandamise järgi raua alkeemilist sümbolit. 

Vapi lõi selle soovi järgi Riigiheraldikaamet ja Kuninglik Majesteet kehtestas selle 1949. Kui Kiruna linn oli 1971. aastal liidetud Karesuando maavallaga, nii et moodustus  Kiruna vald, registreeriti vapp uute reeglite järgi 1974. aastal Patendi- ja Registreerimisametis (Patent- och registreringsverket). Karesuando vallal ei olnud vappi.

## Viited
Põõsapea lahing

2.9.1951 hilisõhtul tulid randa 4 luurajat. 
Lembit Ustel
Aksel Pors
Friedrich-Priidu Põld 
keegi Kreumsi nime kandnud mees.

Neid varitses N-Liidu piirivalve. 

Tulevahetuses hukkusid kõik neli luurajat ja teadmata arv okupatsioonivägede piirivalvureid. 

Teada on, et hukkus piirivalve ohvitser Kozlov.

Praeguseks on avatud seal mälestuskivi.

## Viited
AM-raadio

**AM-raadio** on raadiohäälingu vorm, mis põhineb amplituudmodulatsiooni (lühend AM, inglise keeles *amplitude modulation*) kasutamisel. 

## Raadio algus
Raadiosidele panid 19. sajandi lõpus ja 20. sajandi alguses aluse teadlased Heinrich Hertz ja Guglielmo Marconi. Marconi oli esimene, kellel õnnestus edukalt esimese raadiosignaali  edastamine. Esimesed regulaarsed AM-raadioülekanded algasid 1920. aastatel. KDKA raadiojaam Pittsburghis Pennsylvanias ja WWJ raadiojaam Detroitis Michiganis hakkasid regulaarselt edastama programme, sealhulgas uudiseid, muusikat ja meelelahutust.

AM (*Amplitude modulation*) – raadio sellisel kujul, nagu tänapäeval tuntakse, tekkis 1906. aastal, kui Reginald Fessenden edastas esimest korda ajaloos kõnet ja muusikat sisaldava signaali raadiolainete kaudu, kasutades saate ja vastuvõtu seadmetes AM-modulatsiooni.   Amplituudmodulatsioon (AM) on meetod, mida kasutatakse elektroonilistes sidevahendites, eriti raadiosaatjates, teabe edastamiseks, muutes kandelaine amplituuti vastavalt edastatava signaali hetkeamplituudile. Põhimõte: AM-modulatsioonis muudetakse kandelaine amplituuti proportsionaalselt edastatava signaali amplituudiga. Saadud signaal sisaldab algset heli- või andmesignaali, mille saab kätte demoduleerides vastuvõetud signaali.

## AM-raadio eelised
Üks AM-raadio peamisi eeliseid on selle võime pakkuda katvust suurel alal, kasutades madalat võimsust. See tuleneb sellest, et AM-raadiolained saavad pikki vahemaid läbida, põrkudes tagasi ionosfäärilt, maa atmosfääri kihilt, mis peegeldab raadiolaineid tagasi maapinnale. Selle tulemusena võib AM-raadiosignaale vastu võtta sadade või isegi tuhandete kilomeetrite kaugusel saatjast. 
Teine AM-raadio eelis on selle lihtsus. AM-raadio vastuvõtjad on suhteliselt lihtsa ehitusega ja kerged kasutada ning nende jaoks on vaja vähem keerukat elektroonikat kui FM-vastuvõtjate jaoks. See muudab AM-raadio kulutõhusaks lahenduseks piirkondades, kus ressursid on piiratud. 

Kuigi AM oli tõhus, oli sellel tõsiseid puudusi. Helikvaliteet ei olnud väga hea ja saateid sai edastada ainult ühe helikanali kaudu. Seetõttu arendas ameeriklane Edwin Armstrong 1933. aastal välja uue meetodi heli edastamiseks raadiolainete kaudu. Seda tuntakse sagedusmodulatsioonina (FM). Selle asemel, et suurendada amplituuti, muudeti signaali sagedust. See osutus  palju paremaks heli edastamise viisiks kui AM. Lisaks võimaldas see signaalide multipleksimist, mis lubas muusika stereona edastamist. 
## Viited
Ungari must armee

**Must Armee** (, ladina keeles: **Legio Nigra**), mida nimetatakse ka **Mustaks Leegioniks/Rügemendiks** oli Ungari kuninga Mátyás I valitsusajal teeninud armee. Selle varajase palgasõdurite armee tuumik pärines tema isa János Hunyadi ajast 1440. aastate alguses. Elukutselise alalise palgaarmee idee pärines Mátyási noorpõlvest, kui ta luges Julius Caesari elust. 

Ungari must armee tegutses aastatel 1458–1494. Teiste riikide palgasõdurid sellel ajastul värvati kriisi ajal üldisest elanikkonnast ning nad töötasid suurema osa aastast pagarite, põllumeeste, tellisemeistritena jne. Seevastu Musta armee mehed võitlesid hästi tasustatud täiskohaga palgasõduritena. See oli alaline palgasõdurite armee, mis vallutas suure osa Austriast (sealhulgas pealinna Viini 1485. aastal) ja üle poole Tšehhi krooni maadest (Moraavia, Sileesia ja Lausitzi) ning võitis olulise võidu Osmanite vastu Leivavälja lahingus 1479. aastal.

Mátyás mõistis varajaste tulirelvade tähtsust ja võtmerolli jalaväes, mis aitas suuresti kaasa tema võitudele. Igal neljandal Musta armee sõduril oli arkebuus, mis oli tol ajal ebatavaline suhe. Keskaegse püssirohu kõrge hind takistas neil seda veelgi tõsta. Isegi kümme aastat pärast Musta armee laialisaatmist, 16. sajandi vahetusel, kasutas tulirelvi vaid umbes 10% Lääne-Euroopa sõduritest.   Armee põhiväed olid jalavägi, suurtükivägi ning kerge- ja raskeratsavägi. Raskeratsaväe ülesanne oli kaitsta jalaväge ja suurtükiväge, samal ajal kui teised korpused sooritasid üllatusrünnakuid vaenlase vastu. Musta armee kergeratsaväest kasvasid välja esimesed husaarirügemendid.

Alguses koosnes armee tuumik 6000–8000 palgasõdurist. 1480. aastatel oli see arv 15 000–20 000, kuid suure Viini sõjaväeparaadi ajal 1485. aastal ulatus armee suurus 28 000 meheni (20 000 ratsanikku, 8000 jalaväelast). Seega oli Must armee palju suurem kui Prantsusmaa kuninga Louis XI armee, mis oli ainus olemasolev alaline professionaalne Euroopa armee sel ajastul. Sõdurid olid peamiselt tšehhid, sakslased, serblased, poolakad ja alates 1480. aastast ungarlased.

Must armee polnud Mátyás I ainus palgasõdurite armee. Põhja-, lääne- ja idapoolseid piirilinnuseid valvasid valdavalt kohalike aadlike sõdurid, mida rahastati aadlike omatuludest; Lõuna-Ungari Osmanite piiritsoonis oli aga suur professionaalne alaline armee, mida rahastas kuningas. Erinevalt Musta armee sõduritest oli tegemist alaliste garnisonidega. Ükski teine tolleaegne Euroopa riik poleks suutnud nii kaua säilitada kahte suurt paralleelset armeed.

Mátyás I surm tähendas Musta armee lõppu. Aadlikekogul õnnestus riigi kaitsevõime arvelt maksukoormust vähendada 70–80 protsenti,  mistõttu ei suutnud vastvalitud kuningas Ulászló II katta armee kulusid. Kuningas Ulászló II kinkis suurema osa kuninglikest valdustest ja sissetulekuallikatest aadlile. Pärast Musta armee laialisaatmist lammutasid Ungari magnaadid ka riiklikud haldussüsteemid ja bürokraatia kogu riigis. Riigi kaitse lagunes, kuna piirivalvurid ja lossigarnisonid jäid maksmata, kindlused lagunesid ja kaitsevõime tugevdamiseks maksude tõstmise algatused lämmatati. 

## Viited
Charlotte, kuninglik printsess

**Charlotte Auguste Mathilde, [[kuninglik printsess]]** (29. september 1766 – 6. oktoober 1828) oli Württembergi kuninganna, Württembergi kuningas Friedrich I abikaasa.

Ta oli Ühendkuningriigi kuninga George III ja tolle abikaasa Charlotte von Mecklenburg-Strelitzi vanim tütar ja neljas laps. 22. juunil 1789 anti talle ametlikult kuningliku printsessi tiitel.

18. mail 1797 abiellus Charlotte Londonis St Jamesi palees Württembergi hertsogi Friedrich II Eugeni ning Friederike Sofia Dorothea von Brandenburg-Schwedti vanima poja ja troonipärija, pärusprintsi Friedrichiga. Abikaasa Friedrich asus sama aasta 22. detsembril Württembergi hertsogkonna troonile.

Ta on suri 1828. aasta 6. oktoobril Ludwigsburgi lossis ja on maetud seal paiknevasse hauakambrisse.

## Autasud
* George IV kuninglik pereorden
* Püha Katariina orden daami suurrist (5. aprill 1797)

## Viited

## Välislingid
*
Ding Junhui

**Ding Junhui** (hiina keeles 丁俊晖; sündinud 1. aprillil 1987 Jiangsus Hiinas) on Hiina elukutseline snuukrimängija. Ta on edukaim Aasiast pärit snuukrimängija. Ta on võitnud UK Championshipi turniiri (2005, 2009, 2019), Mastersi (2011). 2016. aasta maailmameistrivõistlustel jõudis finaali.  

## Viited

## Välislingid

* Ding Junhui *World Snooker Tour*
* Ding Junhui *Snooker.org*
* Ding Junhui *SnookerInfo*
Kartulivorst

**Kartulivorstid** on Raplamaa traditsiooniline jõulutoit, mis on pärit Märjamaa kandist Valgu ja Nurtu külast (ajalooliselt Vana-Läänemaa alad). Tänapäeval valmistatakse kartulivorsti aasta läbi, mitte vaid jõulude ajal. Valgu, Vana-Nurtu, Nurtu-Nõlva, Veski, Vanamõisa ja Võeva külale omane traditsioon on tänapäevaks levinud nii teistesse lähiümbruse küladesse (Velisemõisa, Nääri, Nurme, Inda, Velise) kui ka mujale Eestis. Valgu ja Nurtu kandis aga tehakse vorste veel algupärasel moel.

Kartulivorsti on alust nimetada Eesti rahvustoiduks, kuid teadaolevalt valmistatakse seda ka Rootsis ja teistes maades

## Ajalugu
Vanemad külainimesed räägivad, et kartulivorste on Valgus ja Nurtus tehtud 20. sajandi algusest alates. Kartulivorste tehti erilisteks puhkudeks: jõuludeks ja aastavahetuseks. 21. sajandil on kartulivorstide tegemine levinud üle Eesti ja jõudnud ka suurtootmisse.

Kartulivorsti hakati rasketel aegadel valmistama ka selleks, et pühadeks midagi tangu- ja verivorstile lisaks lauale panna. Soolalihale hakati hulka panema kartuleid, sest kartul ja soolaliha olid söögiks olemas.

## Koostis
Lisaks kartulitele sisaldab kartulivorst liha, küüslauku ja/või sibulat ning maitseaineid. Kõige sagedasemad maitseained on pune, köömned, pipar ja majoraan. Kartulivorstis kasutatav liha on üldiselt rasvane, näiteks soolapekk, peekon või põsk. Vahel kasutatakse ka suitsuliha. Koostisosad kas tükeldatakse väikesteks või aetakse läbi hakklihamasina.

## Valmistamine

Vorstide valmistamise protsess on töömahukas: traditsioonilise retsepti järgi tehes kulub selleks ligi 6–8 tundi, olenevalt valmistajate arvust. Kartulivorsti tegemine on ajas vähe muutunud. Mõningal määral on muutunud vorstide maitsestamine. Kartulite raiumiseks on kasutatud kapsarauda. Kui seda ei ole, tükeldatakse kartulid noaga või köögikombainis.

Vorsti koostisosad lükatakse soolde, üldiselt seasoolikasse. Soolikast keeratakse vorstid, mis võivad olla sardellipikkused või ulatuda poole meetrini. Vorstid keedetakse 20–30 minuti jooksul pehmeks ning praetakse pannil või küpsetatakse ahjus enne söömist. Kartulivorsti tehakse tavaliselt suures koguses ning selle valmistamine on sotsiaalne tegevus, kuhu võib kaasatud olla terve pere.

Traditsiooniliselt süüakse kartulivorste koos hapukapsaga või olenevalt aastaajast ka toorsalatiga.
## Vaata ka

* Eesti köök
* kartul

## Viited

## Välislingid
* Märjamaa valla kuulsad kartulivorstid
* Luhtre Talu kartulivorstid
* Kartulivorstid Vigala moodi
* Nami-Nami kartulivorstide retsept
* Tuuli Mathiseni kartulivorstid
Benderi lahing (1992)

**Benderi lahing**, tuntud ka kui **Tighina lahing** (rumeenia keeles *Bătălia de la Tighina*; ), toimus 19. juuni – 21. juuli 1992 Moldova ja Transnistria Moldaavia Vabariigi (üldtuntud kui Transnistria) vahel. Lahing toimus Benderis, tuntud ka kui Tighina, Dnestri jõe läänekaldal asuvas linnas. Bender on linna venekeelne nimi ja Tighina rumeeniakeelne nimi.

Bender oli koos Dubăsariga üks põhilisi võitluspunkte kogu Transnistria sõja ajal ning linnas toimunud lahing oli selle konflikti suurim ja veriseim.  Transnistriat aitasid kogu sõja vältel Vene regulaarväed ja 14. kaardiväe armee, kes varustas Transnistria relvajõude relvade ja laskemoonaga, mis oli separatistide võiduks Benderis ülioluline. Vastuseks Vene vägede viibimisele Moldova territooriumil taotles Moldova president Mircea Snegur ÜRO-lt Venemaa hukkamõistmist, saades siiski vaid nõrga rahvusvahelise toetuse. Nii sõlmisid Moldova ja Venemaa 21. juulil 1992 relvarahu, mis lõpetas Transnistria sõja. Selle tulemusena toodi Transnistriasse nn Venemaa sõjaline rahuvalvemissioon, mille järel kaotas Moldova keskvalitsus järk-järgult kontrolli Transnistria üle, mis muutus Moldovast iseseisvaks.

Transnistria meedias nimetati Benderi lahingut tollal "tänapäeva Stalingradiks" ja seda võrreldi sageli Teise maailmasõja idarindega, kus Natsi-Saksamaa tungis Nõukogude Liitu. Teisest küljest nähakse Moldovas Benderi lahingut tänapäeval "kriminaalsete" ja "poolsõjaliste" separatistide provokatsioonina, mille eesmärk on häirida konflikti rahuläbirääkimiste protsessi.

## Vaata ka
* Transnistria sõda

## Viited
Ludwig Körber

**Ludwig Bernhard Körber** (19. aprill 1863 Rõngu – 9. aprill 1919 London) oli Venemaa mereväeohvitser. Ta muutis oma nime 30. oktoobril 1916 **Ludwig F. Korviniks** (Corvinus). Ta oli Vene viitseadmiral.

## Biograafia
Ta sündis Tartumaal Rõngus baltisaksa perekonnas, kuhu kuulus mitu põlvkonda pastoreid. Tema vanavanaisa Eduard Philipp Körber oli Võnnu Jakobi koguduse õpetaja, vanaisa Carl Eduard Körber oli Vändra ja Käru koguduse õpetaja ja ajakirjanik. Tema isa oli Tartu ülikooli professor Bernhard Eduard Otto Körber. Ta õppis Peterburis, pealinna kuulsas saksa koolis St. Petri-Schule.

Ta lõpetas 1884. aastal mereväe kadettide korpuse ja Nicholase mereväeakadeemia Peterburis. Aastatel 1886–1889, teenides Läänemerel, võttis ta Stepan Makarovi juhtimisel ette maailmaturnee korvetiga Vitjaz.

Aastatel 1897–1900 teenis ta Kaug-Idas, kus ta paistis silma Taku kindluse rünnaku ajal. Aastatel 1904–1905 osales ta Vene-Jaapani sõjas vanemohvitserina ristlejatel Russie ja Bogatõr.

Aastal 1905 määrati ta maa- ja merejõudude staapi Kaug-Idas. 1906. aastal taas Läänemerel juhtis ta ristlejat Doni Kasakas. Aastal 1908 anti talle suurtükilaeva Hivinets juhtimine. Seejärel viibis ta aastatel 1909–1911 Vene keiserliku mereväe esindajana Suurbritannias. Venemaale tagasi jõudes määrati ta lahingulaeva Tsarevitši (1911–1913) komandöriks. 1913. aastal teenis ta Balti laevastiku ülema admiral von Esseni staabiülemana. 24. detsembril 1914 ülendati ta viitseadmiraliks. Aastal 1915 oli ta meretranspordi konverentsi president (sellel kohtumisel pandi paika Venemaa keisririigi erinevate ministeeriumide ja eraettevõtete vaheline koordineerimine transpordi kasutamisel). 1916. aastal määrati talle vastloodud Arktika laevastiku juhtimine.

Ludwig vabastati ametist pärast 1917. aasta veebruarirevolutsiooni ja lahkus Venemaalt 1918. aastal.

Ludwig Körber suri 1919. aastal Londonis. Tema haud avastati 2014. aastal Kensal Greeni surnuaiast.

### Isiklikku
Ludwig Körberi naine oli Olga Fedorovna von Schultz, kes hukkus 1942. aasta Leningradi blokaadi ajal.
Tema lapsed olid aerokosmose insenerid Viktor Körber, Leonid Körber ja Boris Körber.

## Viited
Jake McCabe

**Jake McCabe** (sündinud 12. oktoobril 1993 Eau Claire'is, Wisconsinis) on Ameerika Ühendriikide jäähokimängija, kes mängib NHL-i klubis Toronto Maple Leafs.

Aastatel 2011–2014 mängis ta Wisconsini ülikooli jäähokimeeskonnas.

2012. aastal valis Buffalo Sabres ta NHL-i ''draft''is 44. valikuna. 2. aprillil 2014 sõlmis ta Sabresiga kolmeaastase lepingu. Juba järgmisel päeval debüteeris ta NHL-is mängus St. Louis Bluesi vastu. Hooajal 2014/15 mängis ta põhiliselt American Hockey League'is (AHL) Sabresi tütarklubis Rochester Americans. Alates hooajast 2015/16 kuulus ta Sabresi põhikoosseisu. Esimese värava lõi ta NHL-is 15. oktoobril 2015 mängus Florida Panthersi vastu. 

2021. aasta juulis sõlmis ta nelja-aastase lepingu Chicago Blackhawksiga. 2023. aasta veebruaris kaubeldi ta suurema tehingu raames Toronto Maple Leafsi.

2011. aasta tuli McCabe USA kuni 18-aastaste koondisega omavanuste maailmameistriks ja 2013. aastal USA kuni 20-aastaste koondisega juunioride maailmameistriks. USA jäähokikoondise koosseisus osales ta 2014. ja 2016. aasta maailmameistrivõistlustel.

## Viited

## Välislingid
* Jake McCabe NHL.com lehel
* Jake McCabe hockeydb.com lehel
Friedrich I (Württembergi kuningas)

**Friedrich I** (Friedrich Wilhelm Karl; 6. november 1754 – 30. oktoober 1816) oli Württembergi valitseja 1797. aastast kuni oma surmani.

Aastatel 1797–1803 oli ta Württembergi hertsog, 1803–1806 esimene ja ainus Württembergi kuurvürst ja alates 1806. aastast Württembergi kuningas.

## Perekond ja varane elukäik
Friedrich sündis 6. novembril 1754 Treptow an der Regas Preisimaal (täna Trzebiatówis Poolas) hiljem Württembergi hertsogiks saanud Friedrich II Eugeni ja tema abikaasa Friederike Dorothea Sophia von Brandenburg-Schwedti esimese pojana. Tema 1759. aastal sündinud õde Sophie Dorothee Auguste Louise abiellus 1776. aasta oktoobris tsareevitš Pauliga, kellest sai hiljem Vene keiser Paul I.

1774. aasta juunis astus ta Preisi armee teenistusse, saades ooberstiks Lölhöffeli kürassiirirügemendis. 1776. aasta detsembriks oli ta tõusnud sama üksuse ülemaks, juhtides rügementi ka Baieri pärilussõjas. 1781. aastal läks ta kindralmajori auastmes erru.

## Abielud ja järglased
15. oktoobril 1780 abiellus ta Augusta von Brunswick-Wolfenbütteliga, kellega tal oli neli last: 
* Wilhelm I von Württemberg (1781–1864), Württembergi kuningas aastail 1816–1864.
* Friederike Katharine Sophie Dorothea von Württemberg, (1783–1835), kellest sai 1807. aastal Napoleon I noorema venna, Vestfaali kuninga Jerome'i (1784–1860) abikaasa.
* Sophie Dorothea von Württemberg (1783–1784), kes suri alaealisena;
* Paul Karl Friedrich August von Württemberg (1785–1852), Württembergi kuninga Wilhelm II vanaisa

Augusta suri 1788. aastal.

18. mail 1797 abiellus Friedrich uuesti Suurbritannia kuninga George III vanima tütre kuningliku printsessi Charlotte'iga. Neil oli üks laps, 27. aprillil 1798 surnult sündinud tütar.

## Välislingid
*
Jak Jones

**Jak Jones** (sündinud 29. juulil 1993 Cwmbranis Walesis) on Walesi elukutseline snuukrimängija. Amatöörturniiridest on ta võitnud Euroopa meistrivõistlused 2016. aastal. 2023. aasta maailmameistrivõistlustel jõudis Jak veerandfinaali ja 2024. aastal finaali. 

## Viited

## Välislingid

* Jak Jones *World Snooker Tour*
* Jak Jones *Snooker.org*
* Jak Jones *SnookerInfo*
Levan Habeišvili

**Levan Habeišvili** (gruusia keeles ლევან ხაბეიშვილი; sündinud 7. mail 1987) on Gruusia aktivist ja poliitik, kes on olnud parlamendi liige alates 2020. aastast.

Asudes 2008. aastal kohaliku ametnikuna avalikku teenistusse, liitus ta juba noorelt valitseva Ühinenud Rahvusliku Liikumisega, teenides nii Thbilisi kohalikus bürokraatias kui ka president Mihheil Saakašvili administratsioonis. Pärast viimase lahkumist Gruusiast ja oma kaotust kohalikel valimistell 2014. aastal liitus ta parteiga Uus Gruusia, mille raames kandideeris 2016. aastal parlamenti ebaõnnestunult. 2017. aastal valiti ta liikmeks Thbilisi linnaassambleesse. UNM, mis käivitas talle platvormi, kust temast sai üks häälekamaid valitsusvastaseid aktiviste, süüdistades sageli Gruusia unistuse juhitud valitsust korruptsioonis.

Alates 2020. aastast on ta olnud parlamendi liige, kuigi tema ametiaega on iseloomustanud boikoteerimine ja vähene külastatavus. Teda on iseloomustatud kui populisti. Ta valiti 2023. aasta jaanuaris Ühinenud Rahvusliku Liikumise esimeheks, alistades oma eelkäija Nika Melia.
1919.–1922. aasta Kasahstani näljahäda

**1919–1922. aasta Kasahstani näljahäda**,  mida nimetatakse ka **1919.–1922. aasta Turkestani näljahädaks**,  oli Venemaa kodusõja tagajärjel tekkinud massilise nälja ja põua periood, mis leidis aset Kirgiisi ANSVs (praegu Kasahstan) ja Turkestani ANSVs (praegu Türkmenistan ja Uzbekistan). Selles hukkus 400 000  kuni 750 000  talupoega. Sündmus oli osa suuremast 1921.–1923. aasta näljahädast Venemaal, milles hukkus kokku kuni 10 000 000 inimest.  

## Taust
Näljahäda põhjustasid rasked vahelduvad põuad, mida süvendasid Venemaa kodusõda ja Nõukogude valitsuse vastu võetud Prodrazvjorstka (vilja konfiskeerimise) poliitika. 

## Näljahäda
1919. aastaks oli ligikaudu pool elanikkonnast näljas. Samuti olid laialt levinud tüüfuse ja malaaria epideemiad. Suurim protsent Kasahstani elanikkonna kadudest oli Aktöbe, Astana, Kostanaj ja Uurali provintsides.  Demograafide hinnangul suri umbes 19% elanikkonnast, mis võrdub 400 000 inimesega. Turkestani ANSV Keskvalimiskomisjoni esimees Turar Ryskulov arvas aga, et "peab olema surnud umbes kolmandik elanikkonnast", mis võrdub 750 000 inimesega. 

## Abi
Nõukogude valitsus kutsus rahvusvahelisi organisatsioone, nagu tööliste rahvusvaheline abi, abi andma  ja Ameerika valitsus andis aastatel 1920–1923 Ameerika abiamet kaudu abi nälgivatele kasahhidele.  1923. ja 1924. aasta olid pöördepunktid rahvamajanduse taastamisel ning näljahäda rängeim faas lõppes 1922. aastal. Kuid nälg ja haigused jätkusid siiski kogu 1923. aasta ja kuni 1924. aastani. 

## Vaata ka
* Venemaa näljahädad
* 1921–1922. aasta Tatarstani näljahäda
* 1921.–1923. aasta näljahäda Ukrainas
* 1932–1933. aasta Kasahstani näljahäda
* Näljahäda Nõukogude Liidus 1932–1933
* Holodomor

## Viited

## Allikad
* 
* 

## Lisalugemist
* Mustafa Shokay, "Туркестан под властью Советов. К характеристике диктатуры пролетариата", Pariis, 1935, väljavõtted avaldatud *[[Prostor|Prostoris]]*, 1992. N9-10. C.101-112
* Мусаев, Бауыржан Алпысбаевич; *Голод в первой половине 20-х годов ХХ века в Казахстане: исторический, социально-политический* . lõputöö, Uralsk, 2005
Polydesmia

***Polydesmia*** on seltsi tiksikulaadsed kuuluv seente perekond.

## Liike
**[[Polydesmia fructicola]]*
**[[Polydesmia pruinosa]]*
**[[Polydesmia turbinata]]*

## Välislingid
*
Messerschmitt Bf 110

**Messerschmitt Bf 110** on kahe mootoriga Saksa hävitaja-pommitaja ja ööhävitaja.

Lennuki esimene prototüüp lendas 13. mail 1936, pärast seda tehti uuendusi kuni teise maailmasõja lõpuni. Lennuki algne relvastus oli kaks 20 mm MG FF kahurit ja neli 7,92 MG17 kuulipildujat ning lennuki tagaosas oleval kaassõitjal enesekaitseks üks MG15 kuulipilduja. Sõja algusaastatel vahetati MG FF kahurid MG 151 vastu ja MG15 vahetati kaheraudse MG 81Z vastu. 

Kuna lennukit hakati kasutama öölahingutes, paigaldati neile Lichtensteini radar, mis võimaldas öösel vastast paremini leida.

## Strateegia

Bf 110 oli mitmeotstarbeline lennuk. Sõja alguses kasutati Bf 110-t saatjalennukina, mis kaitses suuri pommitajaid. See toimis hästi, kuna neil oli väga pikk lennuaeg ning nad said pommitajaid saata kogu missiooni jooksul. Siiski ei suutnud Bf 110 ennast ja pommitajaid kaitsta Briti hävituslennukite rünnakute vastu, kuna nende manööverdusvõime oli nõrk. Selle vea vältimiseks hakati Bf 109-t kasutama rohkem saatjalennukina.

Sõja keskel, kui britid hakkasid Saksamaad sagedamini pommitama ja Bf 110 sai uued relvad, Osutus lennuk heaks kaitsjaks. Nende uus taktika oli rünnata pommitajaid alt, kust nad said need täpsete laskudega kiiresti maha võtta. Bf 110 osutus kasulikuks nii Põhja-Aafrikas kui ka Ida-Euroopas tänu oma mitmekülgsusele, olles nii hävitaja kui ka pommitaja. 

## Tehnilised andmed

Kuna lennukist ehitati sõja ajal palju versioone, siis on erinevusi ka nende tehnilistes andmetes.

Algupärased Bf 110 tehnilised andmed:

* mootor: kaks 1085hp Daimler-Benz DB 601B-1
* maksimaalne kiirus: 559 km/h
* maksimaalne lennukõrgus: 10 000 m
* lennukaugus: 1095 km
* tühimass: 5150 kg
* maksimaalne mass õhkutõusul: 6750 kg
* tiivaulatus: 16,2 m
* tiibade pindala: 38,5
* lennuki kere pikkus: 12,3 m
* kõrgus: 4,13 m
* umbkaudne toodangu arv: 5800 tk

## Viited
Kristallpistoda

Hispaania arheoloogid avastasid 2017. aastal üliharuldase relvakomplekti, sealhulgas pika pistoda tera, 25 nooleotsa ja esemete loomiseks kasutatud südamikud, mis kõik olid valmistatud kristallist. Haud asub Guadalquiviri alamjooksu orus, mis asub Sevilla suurlinnapiirkonnas – asula nimi on Valencina de la Concepcion Castilleja de Guzman.  

Sevilla lähedal asuva iidse haua sees leidsid arheoloogid mitme tseremoniaalsel viisil maetud inimese jäänused, samuti kõige silmatorkavama artefakti: mäekristallist valmistatud pistoda. Keerukalt nikerdatud kristallpistoda on pärit vähemalt aastast 3000 e.m.a. Seda uurinud Hispaania teadlased pidasid seda tehniliselt kõige keerukamaks ja esteetiliselt muljetavaldavamaks mäekristallide koguks, mis kunagi eelajaloolisest Iberiast leitud".  Mäekristallidest tööriistu leitakse sellest ajastust harva. Arvestades seda, kasutas neid tõenäoliselt ainult eliit. 

## Viited
Jan Skrõgan

**Jan Skrõgan** (tuntud ka kui Janka Skrõgan, täisnimega *Іван Аляксеевіч Скрыган*, mõlemas valgevene keele kirjapildis kui Ян Скрыган; 16. november 1905 Truhanavitsõ (Труханавічы) küla, Słucki lähedal, Minski kubermang – 18. september 1992 Minsk) oli valgevene kirjanik, luuletaja ja kirjanduskriitik.

Eestis Kiviõlis asub Jan Skrõgani mälestuskivi.
Kärt Heinvere

**Kärt Heinvere** (sündinud 2001 Tallinnas) on eesti kunstnik. 

Heinvere on lõpetanud Pelgulinna Gümnaasiumi kunstisuunal (2020), Tallinna Kunstikooli (2019), Eesti Kunstiakadeemia graafika erialal (2023) ning täiendanud end Edinburgh College of Artsis Intermedia erialal ning Porto Ülikooli graafika osakonnas. 

Heinvere väljendab end kunstnikuna video, ''performance''<nowiki/>'i ja graafika vallas. Ta käsitleb oma loomingus ühiskondlikke norme, inimestevahelisi suhteid, kodu ja armastust. Tihti lahkab ta neid teemasid läbi huumori. 

Kärt Heinvere teeb loomekoostööd Raahel Rüütliga. 

2000. aastast kuulub ta Eesti Noorte Kaasaegse Kunsti Liitu.

## Näitused
* 2023 Suvenäitus, Tallinna Kunstihoone galerii, Eesti

### Ühisnäitused ja ''performance''
* 2021 Gravitatsioon ja kontakt, Vent space, Tallinn
* 2021 Kakuke praeb sibulat ehk graafika köögipool, ARSi kunstilinnak, ruum 112, Tallinn
* 2021 Instituut esitab valikut oma kogudest koostöö IK_482938G283, Lõputu Elu Galerii veeb
* 2022 "Magus elu", *performance*, Smetana festival, Aparaaditehas, Tartu
* 2022 "Protopopo Pofoformanceoepost", *performance* rühmitusega Gelatin, EKA galerii, Tallinn
* 2022 "Gifting Art Space", kogukonnaüritus, Põhja-Tallinna Noortekeskus, Tallinn
* 2022 "Ehitusjärelevalve", *performance*, festival....showcase, EKA galerii, Tallinn
* 2022 "Mis tunne oleks kui...", *performance*, Made in Estonia Maraton, Kanuti Gildi Saal, Tallinn
* 2023 Suvenäitus, Vana-Võrumaa Kultuurikoda
* 2023 Suvenäitus, +performance, Kunstihoone galerii
* 2023 "Tase 2023", Kunstihoone, Tallinn
* 2023 "Wälljapanek", TYPA keskus, Tartu
* 2023 "Ära ületa teise piire", Feministeerium ja EKA väligalerii, Tallinn
* 2023 "Ulakad kaunitarid", Made in Estonia Maraton, Kanuti Gildi Saal, Tallinn
* 2024 "Short Notice", Rua de Carnide 16, Porto, Portugal

## Välislingid
* Kristel Shwede. Siin ja praegu, Positiiv Talv 51/2022
* Urmas Lüüs. Milleks? Aga miks mitte? Sirp, 8. juuli 2022 
* Gregor Kulla. Kaasaegse kunstniku fashion week, Sirp, 18. märts 2022
* Mia Maria Rohumaa. EKA lõpetajad on vallutanud Tallinna Kunstihoone Sirp, 16. juuni 2023
* Brigit Arop. EKA lõputööde näitus Tase '23 loob festivalimeeleolu remondieelses Tallinna Kunstihoones, Eesti Ekspress, 13. juuni 2023
Mary, kuninglik printsess

**Mary, kuninglik printsess** võib viidata:
* Mary, kuninglik printsess ja Oranje vürstinna (1631–1660) - Suurbritannia kuningas Charles I tütar; Oranje vürsti Willem II abikaasa
* Mary, kuninglik printsess ja Harewoodi krahvinna (1897–1965) - Suurbritannia kuningas George V tütar; Henry Lascelles'i, 6. Harewoodi krahvi abikaasa
Männi-lillatümak

**Männi-lillatümak** (*Leptoporus erubescens*) on seeneliik torikulaadsete seltsist.

Liik sai eestikeelse nime aprillis 2024 komisjoni kaudu, kuhu kuuluvad Eesti juhtivad mükoloogid, sh Irja Saar. 

## Välislingid
*
Mehed

**"Mehed"** on 2019. aasta märtsis esilinastunud Eesti mängufilm. 

## Filmist
Kolm sõpra – Tiit, Margus ja Veikko otsustavad ühel päeval sõita koos Tallinnast kaugele Harakasaarele, sest Veikko tahab üles otsida kummalise teate saatnud poega Robini. Tiit otsustab põgenemisega üles näidata mässumeelsust, sest noor lavastaja sunnib teda Draamateatris 40-selt Romeot mängima. Margus omakorda on tüdinenud turvalise pereelu rutiinist, pole enam midagi, mis erutaks või üllataks. Keskeakriisis mehed tahavadki veidi hulkuda. Nii nad hulguvad, flirdivad, kurameerivad, näevad nägemusi, unistavad ja naudivad Eesti suve. Niimoodi saab päästemissioonina alanud retkest tore seiklus, mis toob eneseiroonia kaitsekihi alt välja kõik selle, millega ligi hiiliv keskiga mehed täitnud on. Kuna jagatud mure olevat pool muret, siis saab selle südamepuistamise õhtul ära jagada. 

Iroonilise komöödia algteksti pealkirja all "Keskealiste meeste jutud naistest, filmidest ja alumiiniumkahvlitest" lõi 2008. aastal "Kvartet I" nimeline kollektiiv Moskvas. Originaalis esitas "Keskealiste meeste jutte" neljast näitlejast koosnev sõpruskond.
Filmi peaosaliste poolt etendati novembris 2017 komöödiat "Mehed" Apollo Kinos Solaris (kino)näidendina, kus näitlejad mängisid iseend, kasutades neile kohandatud teksti.

## Osatäitjad
* Tiit – Tiit Sukk
* Margus – Margus Prangel
* Veikko – Veikko Täär
* sadamavaht – Andrus Vaarik
* Robin – Mihkel Vendel
* Laura – Piret Laurimaa
* Carmen Kass – Tõnis Niinemets
* peanäitejuht – Priit Pedajas
* noor naislavastaja – Merilin Kirbits
* Eda – Eva Püssa
* näitleja festivalil – Carmen Mikiver
* näitleja festivalil – Kersti Tombak
* näitleja festivalil – Sandra Ashilevi
* näitleja festivalil – Ursula Ratasepp
ja teised.

## Esilinastus, vaatajad
* kinos: 12.03.2019, ametlik esilinastus, Apollo Kino Solaris, Tallinn
* kinos: 15.03.2019, Apollo Kino Solaris, Tallinn, Eesti
* esimesel aastal (2019) oli filmil 31 735 kinokülastust

## Viited


## Välislingid
*"Mehed". videoklipp.
*"Mehed". IMDb.
*Peeter Sauter. Uus Eesti film „Mehed”. Napi eelarvega veniv rõudmuuvi. Eesti Päevaleht, 14. märts 2019.
*Hendrik Alla. Mehed, mis teil viga on? Postimees, 13. märts 2019.
*Sten Kohlmann. Eesti komöödia "Mehed" võitleb mitmel rindel, ent kaotab neist kõigil. Õhtuleht, 13. märts 20219.
Pomm

**Pomm** on harilikult metallkesta ja süüteseadeldisega lõhkekeha, mida kasutatakse lõhkeseadmena. Näiteks lennukipomm, süvaveepomm, isevalmistatud lõhkeseadeldis või endisaegse suurtüki mürsk. Pomm kasutab plahvatusohtliku materjali eksotermilist reaktsiooni eriti järsu ja tugeva energia vabastamiseks.

Mõistet "pomm" ei kasutata tavaliselt lõhkeseadmete kohta, mida kasutatakse tsiviileesmärkidel, nagu ehitus või kaevandamine, kuigi nende seadmete kasutajad võivad neid mõnikord nimetada pommideks. Sõjaväeline kasutus termini "pomm" või täpsemalt õhupommide kasutamise kohta viitab tavaliselt õhujõudude ja mereväe lennunduses kõige sagedamini kasutatavatele õhust mahapudenenud, jõuallikateta plahvatusohtlikele relvadele. Muud sõjaliselt kasutatavad lõhkeseadmed, mis pole klassifitseeritud kui "pommid", hõlmavad mürske, süvapomme (kasutatakse vees) või maamiine. Ebatraditsioonilises sõjategevuses võivad teised nimetused viidata erinevatele ründevahenditele. Näiteks on hiljutistes konfliktides kasutatud koduseid pomme, mida nimetatakse "improvisatsioonilisteks lõhkeseadmeteks" (inglise keeles IED).

## Vaata ka
*kirjapomm
*tuumapomm
*neutronipomm
*planeeriv pomm
*juhitav pomm
*vulkaaniline pomm
Göpfritz an der Wild

**Göpfritz an der Wild** on vald (*Marktgemeinde*) Austrias Alam-Austria liidumaal Zwettli ringkonnas.

## Viited
Pindluu

**Pindluu** on sääreluust väliskülje pool asuv jalasääre peenem luu (*fibula*). See on kontsluu eesmine side, põlve seesmine külgside, põlve eesmine ristatiside, rangluu- abaluu sidemed, põlvekedra sääreluu side.Pindluu on sääreluust palju väiksem ja võimaldab labajalga pöörata. Pindluu aitab ka kaasa tasakaalu ja stabiilsuse säilitamisele ning liikumisele.

Pindluu murd võib tekkida trauma, nagu kukkumise või õnnetuse tagajärjel. Pindluu murd ei pruugi isegi kõndimist takistada. Ravimeetodid sõltuvad murru tüübist ning võivad hõlmata kipsi kandmist, operatsiooni või muud füsioteraapia ja taastusravi meetodit.

## Viited
Kyren Wilson

**Kyren Wilson** (sündinud 23. detsembril 1991 Ketteringis Inglismaal) on Inglise elukutseline snuukrimängija. Reitinguturniiridest on ta võitnud Championship League'i, Shanghai Mastersi, German Mastersi ja European Mastersi.  

2018. aastal jõudis ta finaali Mastersil. 2020. aasta maailmameistrivõistlustel jõudis finaali ja kaotas Ronnie O'Sullivanile. 2024. aastal tuli Kyren maailmameistriks. 

## Viited

## Välislingid

* Kyren Wilson *World Snooker Tour*
* Kyren Wilson *Snooker.org*
* Kyren Wilson *SnookerInfo*
Nenad Popović

**Nenad Popović** (serbia keeles *Ненад Поповић*; sündinud 30. septembril 1966
Tuzlas) on Serbia poliitik ja ärimees. Ta oli aastatel 2017–2022 Serbia portfellita minister.

Ta on lõpetanud Belgradi ülikooli masinaehituse teaduskonna. Magistriõppe ja doktorantuuri lõpetas ta Moskva Riikliku Ülikooli majandusteaduskonnas. Ta oli Moskva Lomonossovi ülikooli majandusteaduskonna ja Moskva riikliku kaevandusülikooli majandusteaduskonna professor.

Serbia Vabariigi Rahvusassamblee asepresidendina oli ta üks peamisi valimisprotsessi vaatlejaid Krimmi annekteerimist Venemaa Föderatsiooni poolt korraldatud referendumil.

Ta on mitme *off-shore*-firma omanik. Tema äritegevuse väärtus ulatub 100 miljoni dollarini, mis teeb temast ametlikult Serbia rikkaima poliitiku. 29. juunil 2017 nimetati ta Serbia valitsuse portfellita ministriks, kes vastutab uuenduste ja tehnoloogilise arengu eest. 3. juulil 2017 tegi Venemaa Föderatsiooni suursaadik Serbias Aleksandr Tšepurin pärast tema ministriks saamist talle visiidi. Portfellita minister oli ta kuni 26. oktoobrini 2022.

Juulis 2019 teatas Popović, et "Srebrenicas ei toimunud genotsiidi ja serblased ei nõustu kunagi sellega, et neid tembeldatakse genotsiidseteks inimesteks". Ta ütles, et Serbia peaks selliste väidete tõttu ümber mõtlema oma eesmärgi saada Euroopa Liidu liikmeks.

Ta on rahvusvahelise ettevõtte ABS Electro omanik ja president; ettevõte tegutseb elektri- ja elektroonikavaldkonnas ning annab tööd enam kui 3000 inimesele.

Ta on Belgradis loodud fondi Vene Nekropolid president, kes vastutas Belgradi uuel kalmistul asuva Vene nekropolide mälestusmonumentide kompleksi rekonstrueerimise projekti eest. Popović on ka organisatsiooni International Fun of Unity of Orthodox Nations juhatuse liige.

## Sanktsioonid
16. novembril 2023 karistas USA välisministeerium Nenad Popovićit vastavalt E.O. 14024 Venemaa Föderatsiooni majanduse elektroonikasektoris tegutsemise või selles tegutsemise eest. Samuti määrati sanktsioonid mitmele Popovići kontrolli all olevale ettevõttele.
58. motoriseeritud jalaväebrigaad

**58. üksik hetman Ivan Võhovskõi nimeline motoriseeritud jalaväebrigaad** (*58-ма окрема мотопіхотна бригада імені гетьмана Івана Виговського*) on Ukraina maaväe väeüksus.

## Ajalugu
6. mai 2019 sai brigaad lisanimetuse: hetman Ivan Võhovskõi nimeline.  

## Viited
Torum Maa

**Torum Maa** on vabaõhumuuseum, mis asub Hantõ-Mansiiskis. 

Muuseum asutati 1987. aastal. Muuseum koondab hantide ja manside ainelise kultuuri näidiseid.
 
Muuseumis korraldatakse kohalike traditsioonidega seotud üritusi.

## Välislingid
*Muuseumi koduleht.
*Iidolid Torum Maal.
*Saun ja püha puu Torum Maal.
Yesterwynde

**"Yesterwynde"** on ansambli Nightwish kümnes stuudioalbum. See ilmus 20. septembril 2024. Albumi esimene singel "Perfume of the Timeless" ilmus 21. mail 2024.

## Lood
Kõik lood on kirjutanud Tuomas Holopainen.

## Koosseis
* Floor Jansen – laul
* Emppu Vuorinen – kitarr
* Kai Hahto – trummid
* Tuomas Holopainen – klahvpillid
* Troy Donockley – iiri torupill, taustalaul
* Jukka Koskinen – bass
Floor Jansen

**Floor Jansen** (sündinud 21. veebruar 1981) on Hollandi laulja ja muusik. Ta on sümfoonilise ''metal''<nowiki/>'i ansambli Nightwish laulja.

Floor Jansen sai tuntuks ansambli After Forever lauljana aastal 1997. Bändi liige oli ta kuni ansambli laiali minekuni aastal 2009.

## Diskograafia
### Nightwish
**Stuudioalbumid**
*"Endless Forms Most Beautiful" (2015)
*"Human. :II: Nature." (2020)
*"Yesterwynde" (2024)
**Kontsertalbumid**
*"Showtime, Storytime" (2013)
*"Vehicle of Spirit" (2016)
*"" (2019)
### After Forever
**Stuudioalbumid**
*"Prison of Desire" (2000)
*"Decipher" (2001)
*"Invisible Circles" (2004)
*"Remagine" (2005)
*"After Forever" (2007)
**EP-d**
*"Exordium" (2003)
### ReVamp
*"ReVamp" (2010)
*"Wild Card" (2013)
### Northward
*"Northward" (2018)
### Soolo
*"Paragon" (2023)